Salog Tashkurgan

An Salog Tashkurgan (; pinyin Tǎshíkù'ěrgàn hé) sarong salog sa  Nagsasadiring Rehiyon nin Uyghur kan Xinjiang kan sulnopan Tsina. An Salog Tashkurgan minaagi sa Nagsasadiring Kondado nin Tadyik kan Tashkurgan asin saro sa mga sanga kan Salog Yarkand sa Tarim Basin.

An salog napoporma sa pagsararo kan nagkapirang sapa sa bukid na naggigikan sa Karakoram Range asin amihanan na mga Bukid nin Hindu Kush. Ini minabulos pasiring sa amihanan pasiring sa Tashkurgan. Dangan, minaliko ini sa too na nagbobolos sa kabukidan asin minadugtong sa Salog Yarkand.

An total na laba kan salog 169 kilometro, na may promedyong lakbang na 100-130 metros asin tipikal na rarom na 2-3 metros. Sa panahon nin baha, an rarom kan salog minaabot sa 3-5 metros..

An Karakoram Highway minaagi sa kababan kan salog poon sa nguso kan Khunjerab pasiring sa Tashkurgan.

An toponimong Tashkurgan gikan sa Uyghur () asin boot sabihon "kuta na gapo". An mga kagabaan kan kuta nin Shitou ( (kuta na gibo sa gapo) namumugtak sa sarong bulod sa baryo nin Tashkurgane. An banwaan nin Tashkurgan iyo an kapitolyo kan estado, asin kan huri, durante kan Dinastiyang Tang—sarong importanteng estratehikong punto sa Dakulang Dalan nin Seda..

An salog igwa nin nagkapirang pantay na ginagamit na toponimo - Tagdunbash, Tashkurgan, Sarykol, Tiznaf asin Yarkand.

Mga toltolan

Kategorya:Mga salog kan Xinjiang
Kategorya:Mga lugar sa kahalabaan kan Dalan nin Seda
Kategorya:Nagsasadiring Kondado nin Tadyik kan Tashkurgan